CELEX: 
Language: da
Date: 2017-11-16 00:00:00
Title: KOMMISSIONENS DELEGEREDE FORORDNING (EU) …/… om forhøjelsen af procentdelen for de budgetmidler, der er afsat til projekter, som støttes gennem tilskud under delprogrammet for miljø til projekter til støtte for bevaring af natur og biodiversitet i henhold til artikel 9, stk. 4, i Europa-Parlamentets og Rådets forordning (EU) nr. 1293/2013 af 11. december 2013 om oprettelse af et program for miljø- og klimaindsatsen (LIFE) og om ophævelse af forordning (EF) nr. 614/2007

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Kvalitetskontrollen af EU's naturlovgivning
                  1
                viste, at der er et klart behov for at forhøje finansieringen til naturbeskyttelse i EU. I de sidste 25 år har støtte til naturbeskyttelse fra LIFE-programmet, der er det eneste finansieringsinstrument, som udelukkende vedrører miljøbeskyttelse og klimaindsats i EU, spillet en vigtig rolle for naturbeskyttelse i hele EU.  LIFE-programmet har også igangsat yderligere støtte til naturbeskyttelse, herunder ved at fremme integrering af natur og biodiversitet i andre politikker i EU. I tiltag 8 (b) i Handlingsplanen for naturen, mennesket og økonomien
                  2
                anmodes derfor om yderligere budgetmidler til de tilskud til projekter vedrørende naturbeskyttelse og biodiversitet, der er del af LIFE-programmet. 
            
            
               Europa-Parlamentets og Rådets forordning (EU) nr. 1293/2013 af 11. december 2013 om oprettelse af et program for miljø- og klimaindsatsen (LIFE) og om ophævelse af forordning (EF) nr. 614/2007
                  3
                (herefter benævnt LIFE-forordningen) fastsætter i artikel 9, stk. 3, at mindst 55 % af de budgetmidler, der er afsat til projekter, skal tildeles foranstaltninger til støtte for bevaring af natur og biodiversitet. I overensstemmelse med artikel 9, stk. 4, tillægges Kommissionen beføjelse til at vedtage en delegeret retsakt om at øge denne procentdel med højst 10 %, hvorved det nye minimumsniveau for budgetmidlerne til projekter til bevaring af natur og biodiversitet bliver 60,5 %. Betingelsen for denne forhøjelse er, at det samlede beløb, der kræves i to på hinanden følgende år som følge af forslag, der falder ind under det prioriterede område for natur og biodiversitet, og som opfylder minimumskvalitetskrav, overstiger det tilsvarende beløb beregnet for de to år, der går forud disse år, med mere end 20 %.
            
            
               Denne betingelse er opfyldt, da det beløb, der er krævet til forslag til projekter under det prioriterede indsatsområde for natur og biodiversitet i 2014 og 2015, og som opfylder minimumskvalitetskrav, overstiger det samlede beløb, der er krævet til projekter under natur og biodiversitet for 2012 og 2013, med mere end 63 %. 
            
            
               Denne beregning inkluderer alle forslag om pilotprojekter, demonstrationsprojekter, bedste praksis, forberedende arbejde, teknisk bistand og integrerede projekter under ansøgninger for det prioriterede indsatsområde natur og biodiversitet i 2014 og 2015, som opfyldte minimumskvalitetskravet på 55 point, der var gældende for disse år. I de to foregående år 2012 og 2013 opnåede alle projekter inden for natur og biodiversitet nok point inden for samtlige kriterier til at opfylde minimumskvalitetskravene
                  4
               . 
            
            
               Budgetmæssigt har forhøjelsen ingen betydning for programmet, da der udelukkende er rykket rundt mellem de prioriterede indsatsområder. I perioden 2018-2020 vil stigningen for det minimum af ressourcer, der er afsat til støtte af projekter om bevaring af natur og biodiversitet svare til cirka 46,7 mio. EUR, og samlet set afsættes 55,4 mio. EUR til alle aktiviteter om natur og biodiversitet.
            
            
            
               2.HØRINGER FORUD FOR RETSAKTENS VEDTAGELSE
            
            
               (1)Det forberedende arbejde, herunder høringer af interesserede parter
            
            
               De nedenstående dokumenter, som har været i omfattende høring, bekræfter behovet for at forhøje tilskuddene til LIFE-projekter inden for natur og biodiversitet. 
            
            
               (a)Evalueringen af direktiverne om fugle og levesteder (kvalitetskontrol)
            
            
               Evalueringen af direktiverne om fugle og levesteder inkluderede omfattende indsamling af dokumentation og høring af mange berørte parter i medlemsstaterne og på EU-plan. Herunder vakte den 12 uger lange høring uventet stor interesse med mere end 552 000 høringssvar. Et af de vigtigste resultater fra evalueringen er, at de begrænsede midler gennemgående opfattes som havende en stærk (negativ) indflydelse på gennemførelsen af de nødvendige aktiviteter, da disse tager tid og kræver passende finansiering
                  5
               . Gennem hele evalueringen blev LIFE-programmets vigtighed for gennemførelsen af Natura 2000-programmet understreget med henvisning til, at der bortset fra allokeringen under LIFE-programmet ikke er nogen øremærkede midler til natur og biodiversitet under de forskellige andre EU-fonde. Medlemsstaternes medfinanisering lader umiddelbart ikke til at være tilstrækkelig til at dække det resterende behov. Evalueringen af direktiverne om fugle og levesteder førte til vedtagelsen af Handlingsplanen for naturen, mennesket og økonomien, som er nævnt i det ovenstående.
            
            
               (b)Midtvejsevaluering af EU's 2020-strategi for biodiversitet
                  6
               
            
            
               Størstedelen af de faktuelle oplysninger i midtvejsevalueringen kommer fra den tilknyttede høringsproces (f.eks. møder mellem naturadministratorerne og koordinationsgruppen for biodiversitet og natur, hvori medlemsstaterne og de vigtigste interessentgrupper deltog)
                  7
               .
            
            
               Evalueringen bekræfter, at LIFE-projekter inden for bevaring af natur og biodiversitet er effektive værktøjer for at fremme bevaringen af natur og biodiversitet.
            
            
               (c)Ekstern og uafhængig undersøgelse til at understøtte midtvejsevalueringen af LIFE-programmet
                  8
               
            
            
               Den eksterne og uafhængige midtvejsevaluering blev udført mellem marts 2016 og januar 2017 og var baseret på
            
            
               værktøjer til kvalitativ vurdering, inkl. dokumentationsundersøgelser, interviews, interessentrundspørge og en offentlig høring, der varede 12 uger
                  9
               , og 
            
         
         
            
               værktøjer til kvantitativ vurdering med udgangspunkt i databasen om indikatorer og databasen om LIFE-projekter, herunder mest LIFE+-projekter såvel som værktøjer til behandling af data, der er udformet til at forvalte forslag og projekter inden for LIFE.
            
            
               Undersøgelsen fremhæver, at, inden for rammerne af LIFE-programmet, er EU's merværdi mest fremtrædende i naturprojekterne
                  10
                og i de integrerede projekter, der dækker de to delprogrammer om miljø og klima. Det anbefales at tage hensyn til dette, hvis man indfører nogle ændringer af de finansielle allokeringer inden for programmet.
            
            
               (d)Det særlige forberedende arbejde
            
            
               Tiltag 8 (b) i Handlingsplanen for naturen, mennesket og økonomien er baseret på kvalitetskontrollen af fugledirektivet og habitatdirektivet, og i henhold til denne blev en 10 % forhøjelse af budgettet for LIFE-projekter til bevaring af natur og biodiversitet bebudet, samtidig med at den samlede budgetramme for LIFE-programmet forbliver uændret. 
            
            
               Betingelsen for den bemyndigelse, som der henvises til i artikel 9, stk. 4, i LIFE-forordningen om vedtagelse af en delegeret retsakt for at forhøje budgetmidlerne til tilskud til projekter til støtte for bevaring af natur og biodiversitet med højst 10 %, vedrører en faktisk observeret stigning i efterspørgslen efter støtte til projektforslag, som er kvalitativt tilfredsstillende. Denne betingelse forudsætter derfor en analyse af efterspørgslen
                  11
               . De ovennævnte høringer og den tydelige stigning i efterspørgslen efter finansiering til projekter under de prioriterede områder natur og biodiversitet bekræfter, at der en efterspørgsel efter øgede finansieringsmuligheder hos de relevante interessenter. 
            
            
               (e)Ekspertbistand
            
            
               Kvalitetskontrollen af fugledirektivet og habitatdirektivet
                  12
                og den eksterne og uafhængige midtvejsevaluaring af LIFE-programmet blev udført med støtte fra uafhængige eksterne eksperter. 
            
            
               Det endelige forslag til denne delegerede retsakt blev delt med eksperter fra medlemsstaterne i den fælles ekspertgruppe (GD for Miljø og GD for Klima, LIFE 2014-2020
                  13
               ) i perioden fra den 4.-18. oktober 2017.
            
            
               (2)Målrettet regulering og forenkling
            
            
               Med hensyn til forenkling har forslaget ingen betydning, da det udelukkende forhøjer budgettet for et prioriteret område og formindsker det under et andet.
            
            
               3.JURIDISKE ASPEKTER AF DEN DELEGEREDE RETSAKT
            
            
               (1)Retsgrundlag
            
            
               Retsgrundlaget for denne delegerede retsakt er artikel 9, stk. 4, i LIFE-forordningen sammenholdt med samme artikels stk. 3. LIFE-forordningens artikel 9, stk. 4, fastsætter, at: "Kommissionen tillægges beføjelser til at vedtage delegerede retsakter i overensstemmelse med artikel 29 med henblik på at forhøje procentdelen i nærværende artikels stk. 3 med højst 10 %, forudsat at det samlede beløb, der kræves i to på hinanden følgende år som følge af forslag, der falder ind under det prioriterede område for natur og biodiversitet, og som opfylder minimumskvalitetskrav, overstiger det tilsvarende beløb beregnet for de to år, der går forud disse år, med mere end 20 %." For at opfylde betingelserne fastsat i denne artikel og  med tanke på, at den nylige evaluering af naturlovgivningen fremhævede, at der er et klart behov for yderligere finansiering til natur og biodiversitet samt naturprojekters særlig tydelige EU-merværdi, som blev understreget i den eksterne og uafhængige undersøgelse til støtte for midtvejsevalueringen af LIFE-programmet, foreslås en forhøjelse.
            
            
               (2)Andre juridiske aspekter
            
            
               Med henblik på en utvetydig opfyldelse af de klare og tydelige krav i retsgrundlaget, findes der ikke yderligere juridiske aspekter, der skal tages i betragtning.
            
            
               4.VIRKNINGER FOR BUDGETTET 
            
            
               Den finansielle programmering for delprogrammet miljø ændres. Ændringerne er budgetneutrale. Finansieringen af bevaring af natur og biodiversitet (budgetartikel 07 02 02) stiger med cirka 55,4 mio. EUR for perioden 2018-2020. Modsvarende nedbringelser påvirker artikel 07 02 01 "miljø og ressourceeffektivitet" og artikel 07 02 03 "miljøforvaltning og -information"
                  14
               . 
            
            
               På trods af at budgettet for miljø og ressourceeffektivitet og miljøforvaltning og -information er blevet nedbragt, forventes det ikke, at støttebevillinger til projekter vedrørende disse artikler i budgettet vil falde. Dette skyldes to formildende omstændigheder:
            
            
               Det samlede budget for LIFE-projekter stiger årligt gennem hele perioden fra 2018-2020. 
            
            
               I henhold til artikel 20, stk. 1, litra c), i LIFE-forordningen, delfinansieres projekter vedrørende miljø og ressourceeffektivitet og miljøforvaltning og -information med en sats, der falder fra 60 til 55 % i perioden 2018-2020. Selvom det samlede EU-bidrag til LIFE-projekter falder, forventes det samlede beløb, som investeres i LIFE-projekter at forblive stabilt eller at stige.
            
         
         
            
            
               Tabel I
            
            
               Beregning af den øgede efterspørgsel for "natur og biodiversitet" fra 2014-2015 i forhold til efterspørgslen fra 2012-2013. 
            
            
                     
                        Det samlede beløb, der kræves i to på hinanden følgende år som følge af forslag, der falder ind under det prioriterede område for natur og biodiversitet, og som opfylder minimumskvalitetskrav, sammenlignet med det tilsvarende beløb beregnet for de to år, der går forud disse år (Artikel 9, stk. 4, i LIFE-forordningen). 
                     
                     
                        Under det flerårige arbejdsprogram for LIFE for 2014-2017, som gælder for referenceårene 2014 og 2015, betyder udtrykket "som opfylder minimumskvalitetskravene" i praksis, at forslag skal bestå alle kriterier, der henvises til som "bestået/ikke bestået" og opnå de mindst 55 point, der kræves for at bestå. Under reglerne for LIFE+-programmet som gælder for de to foregående år, 2012-2013, betyder udtrykket, at forslaget skal bestå alle kriterier, der henvises til som "bestået/ikke bestået". Der fandtes ingen mindstekarakter for at bestå alle kriterierne.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Regnskabsår 
                     
                  
                  
                     
                        Beløb i euro
                     
                  
                  
                     
                         Natur- og biodiversitetsprojekter
                     
                  
               
                     
                        2014
                     
                     
                     
                     
                  
                  
                     
                        258 214 681
                     
                  
                  
                     
                        Traditionelle pilot-, demonstrations- og bedste praksis-projekter under det prioriterede område for natur og biodiversitet
                     
                  
               
                     
                  
                  
                     
                        33 385 324
                     
                  
                  
                     
                        Integrerede projekter under det prioriterede område for natur og biodiversitet
                     
                  
               
                     
                  
                  
                     
                        238 149
                     
                  
                  
                     
                        Teknisk bistand under det prioriterede område for natur og biodiversitet
                     
                  
               
                     
                  
                  
                     
                        1 614 641
                     
                  
                  
                     
                        Forberedende projekter under det prioriterede område for natur og biodiversitet
                     
                  
               
                     
                        2015
                     
                     
                     
                     
                  
                  
                     
                        255 482 202
                     
                  
                  
                     
                        Traditionelle pilot-, demonstrations- og bedste praksis-projekter under det prioriterede område for natur og biodiversitet
                     
                  
               
                     
                  
                  
                     
                        33 985 434
                     
                  
                  
                     
                        Integrerede projekter under det prioriterede område for natur og biodiversitet
                     
                  
               
                     
                  
                  
                     
                        100 000
                     
                  
                  
                     
                        Teknisk bistand under det prioriterede område for natur og biodiversitet
                     
                  
               
                     
                  
                  
                     
                        569 330
                     
                  
                  
                     
                        Forberedende projekter under det prioriterede område for natur og biodiversitet
                     
                  
               
                     
                        Det samlede beløb for 2014 og 2015
                     
                  
                  
                     
                        583 589 761
                     
                  
                  
                     
                        Efterspørgslen for forslag til projekter under det prioriterede område for natur og biodiversitet
                     
                  
               
                     
                  
                  
                     
                  
                  
                     
                  
               
                     
                        Regnskabsår 
                     
                  
                  
                     
                        Beløb i euro
                     
                  
                  
                     
                        Natur- og biodiversitetsprojekter
                     
                  
               
                     
                        2012
                     
                     
                  
                  
                     
                        148 649 749
                     
                  
                  
                     
                        Naturprojekter
                     
                  
               
                     
                  
                  
                     
                        11 765 589
                     
                  
                  
                     
                        Biodiversitetsprojekter
                     
                  
               
                     
                        2013
                     
                     
                  
                  
                     
                        175 325 617
                     
                  
                  
                     
                        Naturprojekter
                     
                  
               
                     
                  
                  
                     
                        22 056 955
                     
                  
                  
                     
                        Biodiversitetsprojekter
                     
                  
               
                     
                        Det samlede beløb for 2012 og 2013
                     
                  
                  
                     
                        357 797 910
                     
                  
                  
                     
                        Beløb, der svarer til efterspørgslen i henhold til LIFE+-forslag inden for natur og biodiversitet 
                     
                  
               
                     
                  
                  
                     
                  
                  
                     
                  
               
                     
                        Forskel i efterspørgslen for de to på hinanden følgende år 2014 og 2015 i forhold til efterspørgslen for de to på hinanden følgende år 2012 og 2013
                     
                  
               
                     
                        Den samlede forskel i euro
                     
                  
                  
                     
                        225 791 851
                     
                  
                  
                     
                        Forskel i efterspørgslen for de to på hinanden følgende år 2014 og 2015 i forhold til den observerede efterspørgsel for de to på hinanden følgende år 2012 og 2013.
                     
                  
               
                     
                        Den samlede forskel i %
                     
                  
                  
                     
                        63 %
                     
                  
                  
                     
                         
                     
                  
               
            
            
               Tabel II
            
            
               Den finansielle programmering i 2014-2020 for artikel 07 02 01, artikel 07 02 02 og artikel 07 02 03 i budgettet
            
            
                     
                        Post
                     
                  
                  
                     
                        Beskrivelse
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        07 02 01
                     
                  
                  
                     
                        Støtte til en grønnere og mere ressourceeffektiv økonomi og til udviklingen og gennemførelsen af Unionens miljøpolitik og -lovgivning
                     
                  
                  
                     
                        107 206 163
                     
                  
                  
                     
                        120 670 000
                     
                  
                  
                     
                        128 831 000
                     
                  
                  
                     
                        139 399 233
                     
                  
                  
                     
                        140 778 000
                     
                  
                  
                     
                        148 835 000
                     
                  
                  
                     
                        155 195 200
                     
                  
               
                     
                        07 02 02
                     
                  
                  
                     
                        Støtte til at standse og vende biodiversitetstab
                     
                  
                  
                     
                        139 446 000
                     
                  
                  
                     
                        147 832 750
                     
                  
                  
                     
                        157 206 000
                     
                  
                  
                     
                        165 584 150
                     
                  
                  
                     
                        200 092 250
                     
                  
                  
                     
                        211 620 000
                     
                  
                  
                     
                        220 844 000
                     
                  
               
                     
                        07 02 03
                     
                  
                  
                     
                        Støtte til bedre miljøforvaltning og -information på alle niveauer
                     
                  
                  
                     
                        37 755 415
                     
                  
                  
                     
                        51 493 000
                     
                  
                  
                     
                        55 683 358
                     
                  
                  
                     
                        59 383 000
                     
                  
                  
                     
                        45 180 000
                     
                  
                  
                     
                        47 769 000
                     
                  
                  
                     
                        50 428 300
                     
                  
               
            
            
               KOMMISSIONENS DELEGEREDE FORORDNING (EU) …/…
            
            
               af 16.11.2017
            
            
               om forhøjelsen af procentdelen for de budgetmidler, der er afsat til projekter, som støttes gennem tilskud under delprogrammet for miljø til projekter til støtte for bevaring af natur og biodiversitet i henhold til artikel 9, stk. 4, i Europa-Parlamentets og Rådets forordning (EU) nr. 1293/2013 af 11. december 2013 om oprettelse af et program for miljø- og klimaindsatsen (LIFE) og om ophævelse af forordning (EF) nr. 614/2007
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1293/2013 af 11. december 2013 om oprettelse af et program for miljø- og klimaindsatsen (LIFE) og om ophævelse af forordning (EF) nr. 614/2007
                  15
               , og særlig artikel 9, stk. 4,
            
            
               ud fra følgende betragtninger:
            
            
               (1)I henhold til artikel 9, stk. 3, i LIFE-forordningen er betingelserne for at forhøje procentdelen for budgetmidler afsat til projekter, der støtter bevaring af natur og biodiversitet, med højst 10 % opfyldt, da det samlede beløb, der kræves i to på hinanden følgende år som følge af forslag, der falder ind under det prioriterede område for natur og biodiversitet, og som opfylder minimumskvalitetskrav, overstiger det tilsvarende beløb beregnet for de to år, der går forud disse år, med mere end 20 %.
            
         
         
            
               (2)På baggrund af konklusionerne fra evalueringen af naturdirektiverne
                  16
                om behovet for at forhøje de disponible midler til at forbedre gennemførelsen af direktiverne og tiltag 8 i Kommissionens Handlingsplan for naturen, mennesket og økonomien
                  17
                besluttede Kommissionen at forhøje de 55 % af budgetmidlerne, der er afsat til projekter, som støttes gennem tilskud under delprogrammet for miljø, som falder ind under det prioriterede område for natur og biodiversitet.
            
            
               (3)Forhøjelsen af procentdelen for de budgetmidler, der er afsat til det prioriterede område for natur og biodiversitet, forventes ikke at nedbringe midler afsat til projekter, som finansieres under andre prioriterede områder i delprogrammet for miljø, da den planlagte stigning i de årlige finansielle rammer for gennemførelsen af LIFE-programmet i 2018-2020 samt faldet i EU's medfinansieringssats for størstedelen af den støtte, der falder ind under andre prioriterede områder, fra 60 % til 55 % —
            
            
               VEDTAGET DENNE FORORDNING:
            
            
               Artikel 1
            
            
               LIFE-forordningens artikel 9, stk. 3, affattes således: "Mindst 60,5 % af de budgetmidler, der er afsat til projekter, som støttes gennem tilskud under delprogrammet for miljø, tildeles foranstaltninger til støtte for bevaring af natur og biodiversitet".
            
            
               Artikel 2
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 16.11.2017.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        Arbejdsdokumentet fra Kommissionens tjenestegrene "Kvalitetskontrol af EU's naturlovgivning (fugledirektivet og habitatdirektivet) Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle og Rådets direktiv 92/43/EØF af 21. maj 1992 om bevaring af naturtyper og samt vilde dyr og planter" (SWD (2016) 472 final af 16. december 2016), som herefter benævnes kvalitetskontrollen SWD, s. 39. 
               
               
                  
                     (2)
                  
                        COM(2017) 198 final af 27. april 2017 - Meddelelse fra Kommissionen til Europa-Parlamentet, Rådet, det Europæiske Økonomiske og Sociale Udvalg og Regionsudvalget "Handlingsplan for naturen, mennesket og økonomien", s. 7, 
                  http://ec.europa.eu/environment/nature/legislation/fitness_check/action_plan/communication_en.pdf
                    
               
               
                  
                     (3)
                  
                        EUT L 347 af 20.12.2013, s. 185.
               
               
                  
                     (4)
                  
                        Beregningen er anført i tabel I.
               
               
                  
                     (5)
                  
                        Kvalitetskontrollen SWD, s. 19-20, bilaget 2 i kvalitetskontrollen SWD, s. 101-113.
               
               
                  
                     (6)
                  
                        Meddelelse fra Kommissionen til Europa-Parlamentet og Rådet, COM(2015) 478 final af 2.10. 2015 "Midtvejsevaluering af EU's 2020-strategi for biodiversitet".
               
               
                  
                     (7)
                  
                        Midtvejsevaluering af EU's 2020-strategi for biodiversitet, afsnit 94.
               
               
                  
                     (8)
                  
                        Støtte til en ekstern og uafhængig rapport til midtvejsevaluering af LIFE-programmet, endelig rapport, Ecorys, marts 2017 (herefter benævnt "den eksterne og uafhængige midtvejsevaluering") https://publications.europa.eu/en/publication-detail/-/publication/7861fb60-1e7a-11e7-aeb3-01aa75ed71a1/language-en/format-PDF.
               
               
                  
                     (9)
                  
                        http://ec.europa.eu/environment/consultations/life_2016.htm 
               
               
                  
                     (10)
                  
                        s. 38 f, 50-53, 350f.
               
               
                  
                     (11)
                  
                        Se tabel I.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1
                        
               
               
                  
                     (14)
                  
                        Yderligere oplysninger findes i tabel II.
               
               
                  
                     (15)
                  
                        EUT L 347 af 20.12.2013, s. 185 (herefter benævnt "LIFE-forordningen"). 
               
               
                  
                     (16)
                  
                        SWD(2016) 472 final, (Arbejdsdokument fra Kommissionens tjenestegrene: Kvalitetskontrol af EU's naturlovgivning (kvalitetskontrol om direktiverne om fugle og levesteder)).
               
               
                  
                     (17)
                  
                        COM(2017) 198 final og SWD (2017) 139 final (EU Handlingsplan for naturen, mennesket og økonomien).